钦定古今图书集成/理学汇编/学行典/第169卷 > 朱子全书 > 《论尹彦明》
## 钦定古今图书集成/理学汇编/学行典/第169卷 > 朱子全书 > 《论尹彦明》

和靖在程门，直是十分钝底，被他只就一个敬字做
工夫，终被他做得成。和靖赴乐会，听曲子皆知之，
亦欢然但拱手安足处，终日未尝动也。在平江时，累
年用一扇，用毕置架上，凡百严整有常。有僧见之云：
“吾不知儒家所谓周、孔为如何，然恐亦只如此也。”
和靖持守有馀，而格物未至，故所见不精明，无活法。